ᱞᱮᱯᱪᱟ ᱯᱟᱹᱨᱥᱤ

ᱞᱮᱯᱪᱟ ᱯᱟᱹᱨᱥᱤ, ᱥᱮ ᱨᱳᱝ ᱯᱟᱹᱨᱥᱤ (ᱞᱮᱯᱪᱟ:  ᰛᰩᰵᰛᰧᰵᰶ‎ ; ᱨᱳᱝ ᱨᱤᱝ), ᱥᱤᱧᱚᱛ ᱨᱮᱱᱟᱜ ᱥᱤᱠᱠᱤᱢ ᱟᱨ ᱯᱚᱪᱷᱤᱢ ᱵᱟᱝᱞᱟ, ᱱᱮᱯᱟᱞ ᱟᱨ ᱵᱷᱩᱴᱟᱱ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱨᱮᱱ ᱞᱮᱯᱪᱟ ᱦᱚᱲ ᱠᱚᱣᱟᱜ ᱨᱚᱲᱼᱮᱫ ᱠᱟᱱ ᱢᱤᱫ ᱦᱤᱢᱟᱞᱚᱭᱤᱥ ᱯᱟᱹᱨᱥᱤ ᱠᱟᱱᱟ᱾

ᱱᱮᱯᱟᱞᱤ ᱯᱟᱹᱨᱥᱤ ᱠᱩᱥᱤᱭᱟᱜ ᱞᱟᱹᱜᱤᱫ ᱛᱮ ᱞᱮᱯᱪᱟ ᱯᱟᱹᱨᱥᱤ ᱫᱚ ᱡᱚᱛᱚ ᱡᱟᱭᱜᱟ ᱨᱮᱜᱮ ᱟᱫᱚᱜ ᱦᱚᱨ ᱜᱮ ᱢᱮᱱᱟᱜ ᱟᱠᱟᱫᱟ᱾ ᱭᱩᱱᱮᱥᱠᱳ (ᱡᱟᱹᱛᱤ ᱜᱟᱫᱮᱞ ᱨᱮᱭᱟᱜ ᱥᱮᱪᱮᱫᱟᱱ, ᱥᱟᱬᱮᱥᱤᱭᱟᱹ ᱟᱨ ᱞᱟᱠᱪᱟᱨ ᱜᱚᱱᱚᱴᱷᱚᱱ) ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱞᱮᱠᱟᱛᱮ ᱞᱮᱯᱪᱟ ᱯᱟᱹᱨᱥᱤ ᱫᱚ ᱟᱫᱚᱜ ᱠᱟᱱ ᱯᱟᱹᱨᱥᱤ ᱞᱮᱠᱟᱛᱮ ᱛᱟᱹᱞᱠᱟᱹ ᱨᱮ ᱥᱮᱞᱮᱫ ᱟᱠᱟᱫᱟ᱾

ᱞᱮᱯᱪᱟ ᱯᱟᱹᱨᱥᱤ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱫᱟᱨᱡᱤᱞᱤᱝ ᱦᱚᱱᱚᱛ ᱟᱨ ᱥᱤᱠᱠᱤᱢ ᱯᱚᱱᱚᱛ ᱨᱮᱠᱚ ᱨᱚᱲᱼᱟ᱾ ᱑᱙᱙᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱞᱮᱯᱪᱟ ᱯᱟᱹᱨᱥᱤ ᱨᱚᱲ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱓᱙,᱓᱔᱒᱾ ᱞᱮᱯᱪᱟ ᱯᱟᱹᱨᱥᱤ ᱫᱚ ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱠᱚ ᱢᱩᱫᱽ ᱨᱮ ᱢᱤᱫ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱢᱟᱱᱟᱣᱟ᱾ ᱦᱤᱢᱟᱞᱚᱭ ᱨᱮᱱᱟᱜ ᱮᱴᱟᱜ ᱯᱟᱹᱨᱥᱤ ᱠᱚ ᱞᱮᱠᱟ ᱞᱮᱯᱪᱟ ᱦᱚᱲ ᱠᱚᱣᱟᱜ ᱟᱠᱚᱣᱟᱜ ᱟᱯᱱᱟᱨᱟᱜ ᱚᱞ ᱞᱟᱹᱜᱤᱫ ᱪᱤᱠᱤ ᱢᱮᱱᱟᱜᱼᱟ (ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱞᱮᱯᱪᱟ ᱥᱮᱫᱟᱭ ᱚᱞ ᱨᱮᱱᱟᱜ ᱥᱟᱠᱟᱢ ᱫᱚ ᱞᱟᱭᱰᱮᱱ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱑᱘᱐ ᱜᱚᱴᱟᱝ ᱞᱮᱯᱪᱟ ᱯᱚᱛᱚᱵ ᱢᱮᱱᱟᱜᱼᱟ)᱾

ᱥᱤᱠᱠᱤᱢ ᱨᱮᱱᱟᱜ ᱟᱭᱢᱟ ᱟᱥᱲᱟ ᱨᱮ ᱞᱮᱯᱪᱟ ᱯᱟᱹᱨᱥᱤ ᱫᱚ ᱥᱮᱪᱮᱫᱚᱜ ᱨᱮᱭᱟᱜ ᱦᱚᱨᱟ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ᱾ ᱮᱴᱟᱜ ᱛᱤᱵᱮᱛᱳᱼᱵᱚᱨᱢᱟᱱ ᱯᱟᱹᱨᱥᱤ ᱠᱚ ᱥᱟᱶ ᱛᱩᱞᱟᱹ ᱡᱚᱠᱷᱟ ᱠᱟᱛᱮ, ᱱᱚᱣᱟ ᱯᱟᱹᱨᱥᱤ ᱫᱚ ᱥᱟᱶᱦᱮᱫ ᱠᱚᱨᱮ ᱟᱹᱰᱤ ᱢᱟᱨᱟᱝ ᱩᱛᱷᱱᱟᱹᱣ ᱧᱟᱢ ᱟᱠᱟᱫᱟ᱾ ᱢᱮᱱᱠᱷᱟᱱ, ᱞᱮᱯᱪᱟ ᱯᱟᱹᱨᱥᱤ ᱟᱨ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱟᱭᱢᱟ ᱢᱩᱬᱩᱛ ᱦᱟᱹᱴᱤᱧ ᱱᱤᱛ ᱦᱟᱹᱵᱤᱡ ᱵᱟᱝ ᱵᱟᱰᱟᱭ ᱧᱟᱢ ᱟᱠᱟᱱᱟ᱾

ᱟᱹᱰᱤ ᱠᱚᱢ ᱜᱷᱟᱨᱚᱸᱡᱽ ᱨᱮᱜᱮ ᱛᱤᱱᱟᱹᱜ ᱜᱟᱱ ᱠᱚᱲᱟ ᱠᱩᱲᱤ ᱠᱚ ᱱᱚᱶᱟ ᱯᱟᱹᱨᱥᱤ ᱛᱮ ᱠᱚ ᱨᱚᱲᱟ, ᱟᱨ ᱱᱚᱶᱟ ᱠᱚ ᱜᱷᱟᱨᱚᱸᱡᱽ ᱨᱮᱫᱚ ᱟᱹᱰᱤ ᱠᱚᱢ ᱜᱮᱭᱟ ᱟᱨ ᱟᱹᱰᱤ ᱥᱟᱺᱜᱤᱧ ᱥᱟᱺᱜᱤᱧ ᱜᱮᱭᱟ᱾ ᱞᱮᱯᱪᱟ ᱴᱚᱴᱷᱟ ᱨᱮᱱ ᱡᱚᱛᱚ ᱜᱮ ᱵᱟᱨ ᱯᱟᱹᱨᱥᱤ ᱛᱮᱠᱚ ᱨᱚᱲᱟ᱾ ᱡᱤᱣᱮᱫ ᱨᱩᱣᱟᱹᱲ ᱨᱮᱱᱟᱜ ᱠᱟᱹᱢᱤ ᱠᱚ ᱟᱹᱰᱤ ᱠᱚᱢ ᱜᱮ ᱧᱮᱞᱚᱜ ᱠᱟᱱᱟ ᱟᱨ ᱡᱟᱦᱟᱸ ᱨᱮ ᱱᱚᱶᱟ ᱯᱟᱹᱨᱥᱤ ᱨᱚᱨᱚᱲᱚᱜ ᱠᱟᱱ ᱛᱟᱦᱮᱸᱫ ᱚᱱᱟ ᱯᱟᱹᱨᱥᱤ ᱫᱚᱦᱚ ᱨᱮ ᱢᱟᱨᱟᱝ ᱮᱱᱮᱢ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ᱾ ᱦᱚᱲ ᱮᱞ ᱠᱚᱢᱚᱜ ᱟᱨ ᱟᱹᱨᱤᱪᱟᱹᱞᱤ ᱠᱚ ᱵᱚᱫᱚᱞᱚᱜ ᱛᱮ ᱞᱮᱯᱪᱟ ᱨᱮᱱᱟᱜ ᱵᱮᱵᱷᱟᱨ ᱫᱚ ᱞᱟᱠᱪᱟᱨ ᱠᱟᱹᱢᱤ ᱨᱮ ᱜᱮ ᱦᱩᱭᱩᱜ ᱠᱟᱱᱟ, ᱡᱟᱦᱟᱸ ᱨᱮ ᱱᱚᱶᱟ ᱫᱚ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱞᱟᱹᱠᱛᱤᱭᱟᱱ ᱠᱟᱱᱟ᱾

ᱦᱚᱲ ᱞᱮᱠᱷᱟ

ᱦᱟᱹᱴᱤᱧ

ᱜᱩᱱ ᱠᱚ

ᱪᱤᱠᱤ ᱟᱨ ᱨᱳᱢᱟᱱᱟᱭᱡᱮᱥᱟᱱ

ᱟᱲᱟᱝ ᱥᱟᱬᱮᱥ

ᱨᱚᱱᱚᱲ

ᱟᱹᱲᱟᱹ ᱠᱚ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ